Diari Oficial de la Generalitat Valenciana


Sumari del DOGV 9220, del 22-11-2021 (2021/11045)

Informació pública de l'expedient de sol·licitud de modificació substancial de l'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació avícola de posta situada al terme municipal de Sinarcas.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11320


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de sol·licitud de modificació substancial de l'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació avícola de posta situada al terme municipal de Sinarcas. [2021/11259]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 142/20 IPPC, relatiu a Entrenidos 22, SL, que té com a objecte la modificació substancial de l'autorització ambiental integrada d'una explotació avícola de posta.  
- Peticionari: Entrenidos 22, SL.  
- Emplaçament: en les parcel·les 7, 9, 10, 11, 12, 15, 17, 23, 25, 27, 30, 32 i 37 del polígon 512 i les parcel·les 164, 166, 167, 168, 169, 170, 171, 172, 173, 174, 175, 176, 177, 178, 179, 181, 182, 184, 185, 186, 187, 188, 191 i part de la 214 del polígon 11 del terme municipal de Sinarcas (València). A més s'incorporen al conjunt de l'explotació les parcel·les 160, 192, 194, 197 i 199 del polígon 11 i les parcel·les 204, 205, 207, 217, 222, 223, 225, 226, 232, 233, 277, 278, 279, 280, 281 i part de la 101 del polígon 12 de Sinarcas.  
- Projecte: modificació substancial de l'autorització ambiental integrada d'una explotació avícola de posta a Sinarcas (València). Estudi d'impacte ambiental. Quadre i memòria d'aplicació de les millors tècniques disponibles.  
- Capacitat: construcció de dues noves naus per a allotjar 64.108 gallines criades a l'aire lliure, la reconversió d'un magatzem existent per a una nau de 9.700 polletes de recria ecològiques, un nou magatzem de recanvis de 120 m², ampliació del centre de classificació d'ous amb una nova nau de 1.510,20 m², una nova nau de 1.500 m² per a emmagatzemar maquinària i matèries primeres, una caseta de 80 m² per als grups electrògens, un depòsit d'aigua de 500 m³ i la reubicació de nous femers. La capacitat de l'explotació després d'aquesta ampliació serà de 650.108 gallines de posta, de les quals seran 499.200 de posta en gàbia i 150.908 de posta d'ou camperol. A més comptarà amb 9.700 places de recria de polletes.  
Cosa que es posa en general coneixement perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i particulars interessats les al·legacions que estimen convenients.  
Durant aquest termini, els interessats podran examinar la documentació relativa a l'expedient esmentat en el portal web «Expedients en tràmit d'informació pública» (article 30 de la Llei 6/2014), l'enllaç del qual és: https://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Finalitzat el període d'informació pública, quan siga procedent, s'anunciarà en el DOGV el moment en el qual podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 11 de novembre de 2021.- El director general de Qualitat i Educació Ambiental: Joan Piquer Huerga.